Filinto Elísio
Store norske leksikon,Språk og litteratur,Litteratur i verden,Europa,Portugals litteratur
Filinto Elísio er et pseudonym for den portugisiske presten og lyrikeren Manuel do Nascimento. Han ble født i 1734 og er den siste store representanten for de litterære idealene som var typisk for den nyklassisistiske bevegelsen som ofte kalles «Arcádia Lusitana».
Av personlige grunner dannet han sin egen rivaliserende gruppe, den såkalte «Grupo da Ribeira das Naus». Han ble angitt til Inkvisisjonen og unnslapp så vidt til utlandet, og tilbrakte resten av livet i Paris.Han var sterkt opptatt av de klassiske dikterne, spesielt Horats. Da han var 82 år gammel skrev han sin egen Da arte poética portuguesa (Den portugisiske diktekunsten).Den lengselen, tristheten og ensomheten som diktningen hans formidler fra eksil, kom til å påvirke den neste generasjonen med diktere – de portugisiske romantikerne. Les mer i Store norske leksikon Portugals litteratur Portugals historie